m4Social

IA explicada: aprofita el poder de la IA generativa
2023-10-26 11:00 - 12:00 (Europe/Madrid) | Virtual
Probablement utilitzes la intel·ligència artificial cada dia. La IA està a tot arreu i canvia constantment la forma en què treballem i ens divertim.
Però com funciona la IA? I com podem utilitzar-la de forma responsable?
Com a part de la iniciativa AI Skills, el 26 d’octubre a les 11h, Microsoft organitza la jornada virtual ‘IA explicada: aprofita el poder de la IA generativa’ en què ens descobrirà com els individus i la societat podem aprofitar el poder de la IA. Durant la formació, s’abordaran els fonaments de la IA generativa i s’explorarà com està ajudant les persones a crear, a resoldre problemes complexos i a beneficiar a les seves comunitats.
Aprendràs sobre les tendències en el futur del treball, sobre noves i emergents tecnologies i tindràs accés a eines i recursos de capacitació gratuïts.
Inscriu-te!

Pedagogia crítica per a intel·ligències artificials
2023-11-02 16:00 - 19:00 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
La intel·ligència artificial està en el seu moment màxim de popularitat mediàtica i ús. S’utilitza a les redaccions de grans mitjans. S’aplica a les oficines per redactar subvencions. Es fa servir a l’administració per determinar sol·licituds d’ajudes socials. Ens acompanya a casa i ens suggereix quina sèrie ens pot agradar. I al carrer, detecta qui pot estar pertorbant una teòrica pau pública. Però com funciona realment el processament de dades? Com arriba a aquests resultats? I com aprèn dels resultats incorrectes?
El Canòdrom, amb el col·lectiu Estampa, organitza una sessió teòrico-pràctica sota el títol ‘Pedagogia crítica per a intel·ligències artificials’. L’objectiu és aproximar-se al funcionament dels models d’IA i reflexionar sobre diverses qüestions: com s’arriba a automatitzar la generació de textos i imatges? En què es basen per identificar què hi ha a una imatge? Quines són les implicacions mediambientals i polítiques de l’actual model d’IA?
El Canòdrom posa en pràctica i continua les reflexions que es van generar en el marc del cicle IA, Drets i Democràcia sobre les potencialitats i les limitacions de la intel·ligència artificial.
La inscripció prèvia és imprescindible.

Smart City Expo World Congress
2023-11-07 09:00 - 2023-11-09 16:00 | Fira de Barcelona – Recinte Gran Via, Avinguda Joan Carles I, 64, L'Hospitalet de Llobregat, Barcelona, Espanya
L’Smart City Expo World Congress (SCEWC) és el principal esdeveniment internacional sobre ciutats i solucions urbanes intel·ligents organitzat per Fira de Barcelona. Enguany, del 7 al 9 de novembre, celebrarà una edició rècord amb el tema “Benvinguts a la nova era urbana” i registrarà un creixement del 55% en espai d’exposició i un 20% més d’assistents, professionals i representants de més de 800 ciutats i 140 països, convertint la pròxima edició en la més gran fins avui.
L’esdeveniment es confirma com l’aparador global més gran de solucions urbanes innovadores i projectes centrats en estratègies per transformar metròpolis actuals en espais més sostenibles, eficients i flexibles. Per aconseguir aquest objectiu, l’SCEWC estructurarà el seu programa en vuit àmbits principals: habilitació de les tecnologies, energia i medi ambient, mobilitat, governança, vida i inclusió, economia, infraestructura i edificis, seguretat, i economia blava.
Més informació.

Dejuni Digital. Desgooglelitza la teva ment
2023-11-15 17:00 - 18:30 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Trobes que estàs permanentment connectada al teu dispositiu mòbil? Vols veure quins interessos hi ha rere la captació de la nostra atenció? Trobes vital aturar-te a descansar per connectar amb la vida? Vols aprendre a fer-ho en comunitat? Llavors, aquest taller és per tu.
El pròxim 15 de novembre, el Canòdrom organitza el taller Dejuni Digital. Desgooglelitza la teva ment, una sessió d’autoajuda col·lectiva per canviar-ho tot. Amb Sergi Onorato s’abordarà el dret a desconnectar. També coneixerem com funcionen els grans gegants tecnològics: com capten les nostres dades, perquè s’utilitzen, o com ho fan per guanyar tants diners, i quines alternatives que posen la vida al centre tenim.

SocialHack PDS
2023-11-17 15:00 - 2023-11-19 12:30 | Hub Social, c/Girona 34, interior, Barcelona, 08010, Espanya
De l’anglès hack (resoldre problemes de forma creativa) i marathon (marató): Un esdeveniment col·laboratiu en el qual s’aplica la tecnologia i la creativitat per resoldre reptes, en un curt espai de temps i de forma intensiva. Els participants, en equips o en solitari, construeixen solucions noves i imaginatives que responguin als diferents reptes proposats.
Entre el 17 i el 19 de novembre, el Hub Social acull una hackató d’innovació social, el SocialHack PDS, impulsat per l’associació Promoció i Desenvolupament Social (PDS). Oberta a estudiants i professionals del món de la tecnologia, psicologia i l’educació social, aquesta hackató social presentarà 4 reptes pels quals els participants, distribuïts en equips, hauran de donar resposta ideant i desenvolupant propostes innovadores en 48 hores. La inscripció és gratuïta i s’atorgaran 8.000€ en premis pels projectes guanyadors amb l’objectiu que puguin continuar desenvolupant-se passat el concurs.
La inscripció prèvia és imprescindible.

SocialDigital: Transformando vidas
2023-11-24 08:30 - 13:15 | Cibernàrium 22@ – Barcelona Activa, Carrer de Roc Boronat, 117, Barcelona, 08018, Espanya
El 24 de novembre, FICE_Spain, la Federación Internacional de Comunidades Educatives, organitza la Jornada SocialDigital. L’esdeveniment és una oportunitat per a descobrir les propostes que la transformació digital ofereix al sector social.
Les entitats del Tercer Sector s’enfronten a un canvi estructural en el paradigma social, econòmic, tecnològic i operatiu. La bretxa digital afecta especialment a aquelles persones en situació de vulnerabilitat, abordar-la és clau per a garantir els drets humans universals en ple segle XXI. En aquesta Jornada SocialDigital, les noves tecnologies i les eines més innovadores es donaran la mà per a assumir el gran repte dels nostres dies: no deixar a ningú enrere.

HackB de Sant Joan de Déu
2023-11-29 08:00 - 2023-12-01 18:30 | Campus Docent Sant Joan de Déu, C/ Sant, C. de Sta. Benito Menni, 18-20, Sant Boi de Llobregat, Barcelona, 08830, Espanya
La Fundació Privada Sant Joan de Déu organitza la HackB, una hackató social en què estudiants i perfils júniors de diferents perfils professionals trobaran solucions innovadores a diversos reptes socials, que giraran entorn de les següents temàtiques: suïcidi juvenil, soledat no volguda, xarxes socials i educació sexual.
Des del Campus Docent de la Fundació, es fa una crida a estudiants de l’àmbit social o professionals que estiguin fent pràctiques a entitats del tercer sector social perquè s’apuntin a la HackB, ja que l’esdeveniment vol ser un punt de trobada perquè connectin amb estudiants d’infermeria del campus i formin equips multidisciplinaris.
La HackB se celebrarà al Campus Docent de Sant Joan de Déu (Sant Boi de Llobregat) els dies 29 i 30 de novembre i 1 de desembre de 2023 i hi haurà diferents premis econòmics per les millors propostes. Més informació aquí

[SEMINARI] Optimitzant l'impacte social: la importància de les dades en el TSAS
2023-12-13 10:00 - 12:00 | Virtual
Dimecres 13 de desembre, EAPN-ES organitza el Seminari en línia “Optimitzant l’impacte social: la importància de les dades en el Tercer Sector d’Acció Social (TSAS)”.
Bona part de les entitats del TSAS posseeixen informació pròpia sobre les característiques dels seus programes i usuaris, però, o bé no compten amb la capacitat tècnica per a ordenar-la i analitzar-la, o les seves mostres són petites, la qual cosa les fa no extrapolables al conjunt de la població. En aquest sentit, són poques les entitats que tenen capacitat per a realitzar recerques socials pròpies que orientin el rumb de la seva intervenció.
Davant la diversitat de sistemes de recollides de dades, des d’EAPN-ES es va proposar desenvolupar un projecte pilot que permetés avançar en la creacció d’una eina compartida que pugui respondre a aquestes necessitats. Així, es va crear l’eina en línia –Sistema de Recollida de Dades AUNA-, amb la vocació de dotar d’instruments que permetin desenvolupar programes d’intervenció social basats en el coneixement compartit i en informació rellevant a la qual no podrien accedir a través d’altres mecanismes.
Aquest Seminari pretén promoure una reflexió entorn de la necessitat que tenen les organitzacions del Tercer Sector de sistematitzar els seus processos de recollida de dades, i sobre la utilitat i potencialitat que hi ha darrere d’una bona explotació i anàlisi d’aquestes dades.
Consulta el programa.
La inscripció prèvia és imprescindible.

La Transformación Digital en la Atención Social
2023-12-13 15:30 - 18:30 | Auditori i Centre de Congressos Víctor Villegas, Av. Primero de Mayo, s/n, 30006 Murcia, Murcia, Murcia, 30006, Espanya
La Fundación Diagrama organitza la jornada ‘La Transformación Digital en la Atención Social’, que se celebrarà el dimecres 13 de desembre a l’auditori i centre de congressos Víctor Villegas, a Múrcia.
L’acte inclourà una conferència sobre l’ús de la intel·ligència artificial per millorar la vida de les persones en situació de vulnerabiltat i una taula rodona en què s’abordaran els reptes actuals de la transformació digital del tercer sector social.
Més informació aquí.

[WEBINAR] La intel·ligència artificial aplicada al sector salut
2023-12-19 15:00 - 17:00 | Virtual
La Subdirecció General d’Ordenació i Desenvolupament Professional, amb el suport de Bioinformatics Barcelona, organitza el webinar ‘La intel·ligència artificial aplicada al sector salut’, que tindrà lloc el pròxim 19 de desembre de 16:00h a 18:00h.
Dirigit a professionals que hagin de prendre decisions amb el suport d’eines innovadores basades en l’anàlisi avançada de dades, s’abordaran els reptes i oportunitats de la intel·ligència artificial al sector salut i s’explicarà com es genera valor a partir de les dades. A més, es farà una introducció a conceptes bàsics de la intel·ligència artificial, es desmuntaran mites associats i s’exemplificaran casos d’ús d’aquesta tecnologia en salut. També hi haurà temps per revisar aspectes legals i ètics per a l’ús de les dades i compartir la perspectiva dels pacients.
Si vols assistir al webinar, cal inscripció prèvia en aquest enllaç.

Inauguració ApadrinaTIC
2024-01-18 08:00 - 10:00 | Palau Macaya, Passeig de Sant Joan, 108, Barcelona, Barcelona, 08037, Espanya
El Cercle Tecnològic impulsa la 4a edició del programa ApadrinaTIC, una iniciativa que té per objectiu fomentar les vocacions en carreres tecnològiques a través d’ajuts i mentories.
El dijous 18 de gener, de 9 a 11 h, se celebrarà al Palau Macaya l’acte de presentació d’aquesta nova edició del programa ApadrinaTIC. Participaran en la sessió institucions, rectors de les universitats catalanes, estudiants de diferents edicions i directius de les empreses tecnològiques.
En aquest marc, comptaran amb representació institucional i una taula de debat amb líders d’opinió del món empresarial, de l’entorn acadèmic i universitari, per fer valdre la importància de la incorporació del Talent TIC al sector, així com les causes i reptes de la manca de talent en l’entorn professional.
L’assistència és gratuïta i oberta a tot el públic, però cal inscriure’s prèviament en aquest enllaç.

Com la IA generativa serà capaç de transformar la teva empresa
2024-01-23 08:30 - 12:00 | ACCIÓ, Passeig de Gràcia, 129, Barcelona, Barcelona, 08008, España
La Intel·ligència Artificial finalment ha desenvolupat l’aplicació d’ús massiu ChatGPT, però aquesta no és l’única aplicació existent avui dia. Diàriament estan apareixent noves eines que transformaran el món tal com el coneixem avui. ACCIÓ, l’agència pública per a la competitivitat de l’empresa catalana, organitza un taller, dividit en dues sessions, per aprendre com aplicar la IA generativa a l’empresa:
Sessió sobre IA generativa
En aquesta sessió, conduïda per Aleix Valls de Liquid Lab, s’exploraran els fonaments de la IA i les seves aplicacions en el món empresarial, des de l’art generatiu fins a la generació de textos i imatges.
S’exposaran les limitacions i desafiaments d’aquesta tecnologia emergent i les seves implicacions ètiques i socials, i es presentaran algunes de les eines que estan revolucionant el món empresarial.
La sessió es complementarà amb un AI Assessment que permetrà conèixer quines àrees de l’empresa poden utilitzar la Intel·ligència Artificial per ser més competitives.
Sessions individuals amb les persones participants
Durant els dies posteriors a la sessió, les persones participants podran sol·licitar una reunió personalitzada amb l’equip de Liquid Lab per assessorar-se sobre com enfocar l’estratègia d’eines d’IA generativa en base a l’AI Assessment realitzat durant la primera sessió.
Aquestes sessions van dirigides preferentment a personal directiu de mitjanes i grans empreses i es realitzaran tres edicions.

L'impacte social de la tecnologia en l'àmbit de l'hàbitat
2024-01-23 11:00 - 12:00 | Virtual
És evident que la intel·ligència artificial (IA) està revolucionant el món empresarial actual. De fet, cada cop més, les decisions són preses per algoritmes sense la participació activa d’una persona.
L’existència d’aquestes màquines intel·ligents ens fa plantejar-nos preguntes com: fins a quin punt són justos aquests sistemes d’IA? Prenen aquests algoritmes millors decisions que les persones? On posem el límit sobre el que ha de ser decidit per una màquina i el que no? És això ètic?
ACCIÓ, l’agència pública per a la competitivitat de l’empresa catalana, organitza una sessió virtual on es farà una revisió de l’ètica aplicada a la IA, es parlarà del seu significat i del seu origen. També, es comentaran quins punts de fricció “ètics” s’estan donant en els sistemes d’IA actuals amb exemples reals. Finalment, es compartirà una guia que ajudarà a definir l’ètica per als sistemes d’IA.

La Febrerada
2024-02-02 08:00 - 2024-02-03 01:00 | BLOC4BCN, Carrer de la Constitució, 19, Barcelona, Barcelona, 08014, Espanya
El 2 de febrer tindrà lloc la segona edició de la Febrerada, la trobada festiva i de reflexió de l’Economia Social i Solidària (ESS) de Barcelona. L’objectiu és generar un espai de trobada de diferents iniciatives per compartir reptes i avançar en la consolidació de l’ESS de manera coordinada i, alhora, visibilitzar que aquest ecosistema ja és una realitat a la ciutat.
La jornada es dividirà en dos moments: un espai matinal de reflexió a Bloc4BCN, de 9.30h a 14h, amb ponències inspiradores; una conversa sobre tecnologia i digitalització que comptarà amb la participació de m4Social; una visita i explicació del futur equipament BLOC4BCN, i un dinar de germanor. També inclourà un vespre i nit de festa a Paral·lel 62 de 19.30h a 00.59h, amb la programació d’un podcast en directe i concerts d’artistes amb l’objectiu d’obrir i apropar l’ESS a tota la ciutadania, en especial a la població jove.
L’accés a Paral•lel 62 serà lliure i gratuït, només cal inscripció prèvia per a l’espai del matí i per al programa dirigit per Anna Pacheco, que té aforament limitat per necessitats tècniques de l’espai.
La Febrerada s’emmarca en l’acord de ciutat per l’Estratègia de l’economia social i solidària a Barcelona 2030.
Programa.
Inscripcions.

Sessió informativa "Programa Plans de Transformació Digital"
2024-02-08 15:00 - 16:00 | Virtual
El 8 de febrer a les 16h, m4Social, el projecte d’innovació social de la Taula, en col·laboració amb Enginyers Voluntaris i Fundació migranodearena, organitza una sessió informativa en línia sobre el programa ‘Plans de Transformació Digital’, que aquest 2024 engega la seva quarta edició.

L’objectiu de la sessió, dirigida als equips directius de les entitats socials, és donar a conèixer els detalls i el funcionament del programa perquè la seva organització se’n pugui beneficiar i gaudir de l’acompanyament professional d’una persona voluntària, especialista en estratègia digital i d’organització, que les ajudarà a avançar cap a la transformació digital i a adoptar la innovació en el seu model i entorn de treball, des d’un punt de vista estratègic.
Inscripcions aquí

El talent femení en l’ecosistema digital de Catalunya: vivències i oportunitats a Santa Bàrbara
2024-02-09 09:00 - 13:00 | SmartCentre de Santa Bàrbara, Carrer Mare de Déu de Montserrat, 28, Santa Bàrbara, Tarragona, 43570, Espanya
Amb l’objectiu de promoure i donar visibilitat al talent i al lideratge de la dona en l’àmbit de les tecnologies de la informació i la comunicació, neix el “Cicle DonaTIC. El talent femení en l’ecosistema digital de Catalunya: vivències i oportunitats”, gràcies a la col·laboració de les iniciatives Col·laboratori Catalunya, impulsada per la Generalitat de Catalunya i la Fundació i2CAT, i l’Oficina Accelera Pime per entorns rurals Secartys/Sinergia.
En aquesta nova sessió del cicle, l’SmartCentre de Santa Bàrbara presentarà el Necesser TIC, una campanya pensada per trencar amb els estereotips de gènere. L’objectiu és desplegar el concepte del Necesser TIC a tota Catalunya i que, mitjançant el canvi de perspectiva en l’ús d’aquest objecte, es promogui la visibilitat del poder de la dona i les seves capacitats en el sector TIC.
Inscripcions aquí.

La dada en les entitats socials, un actiu estratègic
2024-02-15 15:00 - 17:00 | Virtual
La dada i la seva correcta governança prenen cada cop més importància en el món d’avui, també a les entitats socials, les quals poden disposar d’un gran volum de dades. L’ús de les dades, tant en suport digital com en els diversos formats dels documents, fa que sigui relativament fàcil la pèrdua de dades, l’absència d’interacció o la duplicitat.
Aquest webinar, organitzat conjuntament per Enginyers Voluntaris i la Taula d’Entitats del tercer Sector Social de Catalunya, a través del projecte m4Social, està orientat a membres dels òrgans de direcció d’entitats socials, així com als diversos col·lectius de professionals relacionats amb l’acció social.
No serà una sessió tècnica, sinó pragmàtica: s’exposaran casos on es podrà veure com unes dades ben estructurades i fiables aporten valor en les seves anàlisis i en la gestió i operatives que se’n deriven.
La inscripció prèvia és imprescindible.

m4Social al MWC 2024
2024-02-29 11:00 - 13:00 | Fira Barcelona Gran Via, v. Joan Carles I, 64, L'Hospitalet de Llobregat, Barcelona, 08908, Espanya
Des de la Taula d’entitats del Tercer Sector Social de Catalunya, a través de m4Social i en col·laboració amb l’European Social Network (ESN), organitzem una nova jornada al Mobile World Congress (MWC) el 29 de febrer entre les 12 i les 14h. Aquest cop posarem el focus en els riscos i oportunitats que presenta la intel·ligència artificial en relació amb la garantia dels drets socials. Per aprofundir-hi, es presentaran dos informes, es compartiran experiències i bones pràctiques d’entitats socials i es promourà un debat obert per conèixer com les administracions gestionen aquest nou paradigma.
L’acte està obert només a les federacions de la Taula del Tercer Sector que, prèviament, hagin sol·licitat l’acreditació corresponent.
Programa:
12:00h Benvinguda
– Sra. Francina Alsina, presidenta de la Taula d’entitats del Tercer Sector Social de Catalunya.
– Sr. Alfonso Lara Montero, director de la European Social Network.
– Sr. Francesc Fajula, CEO de la Fundació Mobile World Capital Barcelona.
– Il·lma. Sra. Maria Eugènia Gay, segona tinenta d’alcaldia i àrea de Drets Socials, Cultura, Educació i Cicles de Vida de l’Ajuntament de Barcelona.
– Hble. Sr. Carles Campuzano, conseller de Drets Socials de la Generalitat de Catalunya.
12.20h Presentació de l’informe ‘Radar d’algoritmes d’IA i processos automatitzats per a l’accés als drets socials de la ciutadania de Catalunya’, a càrrec del Sr. Romén Adan, politòleg i coautor de l’estudi (KSNET).
12:30h Presentació de l’informe ‘Hacia un uso responsable de los algoritmos: métodos y herramientas para su auditoría y evaluación’ (Observatorio MWCapital), a càrrec del Dr. Juan Ignacio Criado Grande, professor titular de la Universidad Autónoma de Madrid i Director del Lab ITGesPub Innovación, Tecnología y Gestión Pública.
12.45h – 13:30h Els reptes de l’ús de la IA a l’Administració Pública
– Sra. Rosa Maria Fumàs, responsable del Pla de Transformació Digital dels Serveis Socials Bàsics, Generalitat de Catalunya.
– Sra. Sònia Fuertes, comissionada d’Acció Social, Ajuntament de Barcelona.
– Sr. Jose Luis Prieto Rivera, director gerent Agencia de Servicios Sociales y Dependencia, Junta de Andalucía.
– Sr. Juan Ignacio Criado Grande, professor titular de la Universidad Autónoma de Madrid i Director del Lab ITGesPub Innovación, Tecnología y Gestión Pública.
Modera: Sr. Alfonso Lara Montero, director de la European Social Network.
13:30 – 14:15h Intel·ligència artificial per a una millor acció social
– Sra. Pilar Rodríguez, adjunta a gerència i directora de la Unitat Operativa Sociosanitària de l’Associació Benestar i Desenvolupament (ABD), entitat membre de la Federació Catalana de Drogodependències.
– Sr. Jesús Hernández, director AccesibilidadEU i director Accesibilidad e Innovación de la Fundación ONCE.
– Sra. Dúnia Roselló, directora de Comunicació i Màrqueting de Suara Cooperativa.
– Sr. José Antonio Ondiviela Garcia, dir. Industry Government – Cities – Western Europe – Microsoft; dir. WW Observatory for Attractive Cities for talent.
– Sr. Cesar Buenadicha, cap de la Unitat de Discovery de BID Lab.
Modera: Sr. Gerard Sentís, responsable del projecte m4social de la Taula d’entitats del Tercer Sector Social de Catalunya
14:15h Tancament
L’acte es podrà seguir per streaming a través de la web del MWC Barcelona i de les xarxes de @m4Social i @MWCapital.

Barcelona Woman Acceleration Week 2024
2024-03-05 08:00 - 2024-03-07 16:00 | DFactory Barcelona, Carrer 27, 10-16, Sector BZ, Polígon industrial de Zona Franca Barcelona, Barcelona, Barcelona, 08040, Espanya
El Consorci de la Zona Franca de Barcelona i la Fundació Incyde organitzen la quarta edició de la BWAW (Barcelona Woman Acceleration Week), que se celebrarà els dies 5, 6 i 7 de març a DFactory Barcelona i s’emetrà per streaming a través de la seva pàgina web.
Aquesta iniciativa neix l’any 2021 amb l’objectiu d’avançar en la igualtat de gènere, la participació plena i la igualtat d’oportunitats de la dona en l’activitat econòmica d’àmbit local i global.
Imprescindible inscripció prèvia.

Open Data Day 2024
2024-03-05 - 2024-03-06 | Ca l’Alier, C/ de Pere IV, 362, Sant Martí, Barcelona, Barcelona, 08019
Iniciativa Barcelona Open Data impulsa l’Open Data Day 2024, un esdeveniment anual que busca promoure el coneixement de dades obertes a escala mundial, el pròxim 6 de març a l’espai Ca l’Alier. Sota el títol ‘Projectes i estratègies de publicació i reutilització de dades obertes per una ciutat neta, endreçada, segura, amigable i accessible’, s’abordarà el repte de la seguretat, la coexistència d’usos i el manteniment de l’espai compartit que són les ciutats i municipis. També es donaran a conèixer els valors socials que aporten les dades obertes i com amb elles és possible aconseguir un espai públic amigable.
L’Open Data Day és una iniciativa a escala mundial que se celebra des de fa 11 anys i on grups d’arreu del món creen esdeveniments locals com els del dia 6 i utilitzen les dades obertes per crear aplicacions, visualitzacions, publicar anàlisis i impulsar que s’obrin les dades.
Inscriu-t’hi!

Seminari de presentació dels resultats de l’estudi de l’Observatori de les Bretxes Digitals
2024-03-06 08:30 - 11:30 | Centre Esplai al Prat de Llobregat (Barcelona)., Carrer del Riu Anoia, 42, 08820 El Prat de Llobregat, Barcelona, Barcelona, Barcelona, 08820, Espanya
Fundesplai organitza el primer seminari de presentació dels resultats de l’estudi de l’Observatori de les Bretxes Digitals (OBD) el pròxim dimecres 6 de març de 09.30 a 12.30 a l’aula Àgora de Centre Esplai al Prat de Llobregat (Barcelona).
L’OBD pretén ser una eina clau per mesurar i entendre les desigualtats en l’accés, l’ús i l’apropiació de les tecnologies de l’informació i la comunicació (TIC) a l’Estat espanyol.
L’acte comptarà amb la presència de professionals vinculades a l’àmbit de la recerca i també de professionals del Tercer Sector i l’administració pública, com Gerard Sentís, coordinador de m4Social, que participarà a la taula rodona ‘La investigación en el Tercer Sector, retos y desafíos’. Amb totes elles es farà un exercici de debat i revisió dels resultats obtinguts i de la necessitat d’incorporar els processos de recerca a la pràctica diària de les entitats del Tercer Sector centrades en l’alfabetització digital de persones en risc d’exclusió social.
Inscriu-t’hi!

‘De l'Administració Digital a l'Administració Intel·ligent’
2024-03-13 15:00 - 17:00 | Tarragona
L’Administració Oberta de Catalunya impulsa la taula rodona ‘De l’Administració Digital a l’Administració Intel·ligent’, que tindrà lloc dimecres 13 de març de 16 a 18h en format online. L’objectiu de la jornada és analitzar quins són els reptes de l’Administració pública intel·ligent i del seu personal directiu; debatre com involucrar i empoderar digitalment la ciutadania i identificar com el personal directiu públic ha d’impulsar l’Administració intel·ligent.
Inscripcions aquí.

IV Congrés de Competències Digitals.
2024-04-10 | Virtual
L’esdeveniment té l’objectiu de reflexionar i debatre al voltant d’un seguit de qüestions clau relacionades amb l’àmbit digital i inclourà conferències, taules rodones i diferents tallers pràctics i virtuals.
El Congrés és una iniciativa conjunta del Departament d’Empresa i Treball de la Generalitat de Catalunya, Barcelona Activa, Blanquerna – Universitat Ramon Llull i la Universitat Oberta de Catalunya i, aquesta edició, compta amb el suport d’Eurecat.
Més informació.

Polítiques i tecnologies per a la democràcia participativa
2024-04-11 10:00 - 12:15 | Canòdrom – Ateneu d’Innovació Digital i Democràtica, Carrer de Concepción Arenal, 165, 08027 Barcelona, Barcelona, Barcelona, 08027
Vols aprofundir en el futur de la participació ciutadana i els reptes de l’era digital? El proper 11 d’abril, la iniciativa Capital Europea de la Democràcia, organitza a la Sala Margarita Salas del Canòdrom – Ateneu d’Innovació Digital i Democràtica la jornada ‘Polítiques i tecnologies per a la democràcia participativa. Mirades globals de la plataforma Decidim, la qualitat democràtica i la inclusió’, on s’aprofundirà entorn del dret a la participació, els drets digitals, l’escletxa tecnològica i la inclusió en la participació.
Alhora, es debatrà sobre els processos participatius híbrids i la importància de la transparència, la qualitat democràtica i la garantia de l’accés a la participació en el conjunt de les persones participants d’un procés.
PONENTS

Óscar Romero, director d’Informació de la Comissió de Compromís Cívic de Nova York
Carla Rocha, responsable del desplegament de Brasil Participa
Carol Romero, coordinadora de desenvolupament de Decidim, Localret

L’acte estarà moderat per Arnau Monterde, director d’Innovació Democràtica de l’Ajuntament de Barcelona.
Les inscripcions ja estan obertes en aquest enllaç.

Impulsant la innovació social digital en l’àmbit local
2024-04-16 10:00 - 15:00 | Epicentre, centre de visitants del Geoparc Mundial UNESCO Orígens, Passeig del Vall, 13, Tremp, Lleida, Lleida, 25620
El Col·laboratori Catalunya, una iniciativa promoguda per la Generalitat de Catalunya i la Fundació i2CAT, organitza la jornada “Temps de col·laboratoris: Impulsant la innovació social digital en l’àmbit local”, que tindrà lloc al municipi de Tremp, el dimarts 16 d’abril, de 10h a 15h a l’Epicentre Geoparc de Tremp.
En la primera part de la sessió, es presentarà l’efecte Col·laboratori a través de l’exposició de projectes d’innovació social digital desenvolupats a terres pirinenques en territoris com ara Sort, Tremp, La Seu d’Urgell, la Vall d’Aran, la Vall de Boí i el Pont de Suert, però també a d’altres comarques com el Solsonès i el Berguedà.
Seguidament, la jornada oferirà un espai de cocreació guiat, on es generarà un mapatge col·lectiu en el qual les persones assistents podran aportar el seu coneixement del territori, identificant iniciatives, projectes, institucions i espais d’interès per al foment de la innovació social digital i la generació de sinergies.
Més informació i inscripcions.

Festival x l’Equitat Digital
2024-04-18 15:30 - 20:30 | Hub Social, c/Girona 34, interior, Barcelona, 08010, Espanya
La Fundació Bofill impulsa una nova edició del Festival x l’Equitat Digital el pròxim 18 d’abril de 15:30 a 20:30h.
L’objectiu es aprendre a promoure l’equilibri en línia i garantir el benestar digital dels infants a tot arreu: als centres, a les llars, i a la comunitat. També crear un espai en xarxa entre els diferents actors de l’ecosistema, on conèixer què diu l’evidència i compartir solucions per afrontar els riscos i empoderar els estudiants i la comunitat docent a defensar-se autònomament i proactiva de tots aquests i celebrar que una digitalització educativa més humana sí que és possible.
La jornada crida a descobrir com el Regne Unit ha esdevingut un territori pioner en l’aposta per la recerca sobre la protecció de la infància als entorns digitals i la promoció d’oportunitats en clau de benestar. S’ha regulat l’ús del telèfon mòbil, però sabem que el repte va més enllà, i s’abordaran quines són les qüestions que queden per resoldre que garanteixen el benestar digital dels estudiants de Catalunya.
Més informació i inscripcions.

XIII Jornades RDI TIC Salut Social
2024-04-25 09:00 - 17:00 | Universitat de Vic – Universitat Central de Catalunya, Carrer de la Sagrada Família, 7, Vic, Barcelona, 08500
Un any més arriben les Jornades RDI TIC Salut Social. Sota el títol ‘Construint inclusió amb la IA als serveis socials’, permetran explorar com la intel·ligència artificial està ajudant a resoldre les necessitats socials de la ciutadania. L’acte comptarà amb la presència de representants dels serveis socials, del món acadèmic i del teixit industrial i a través de conferències, taules rodones i bones pràctiques, promourà un debat sobre com avançar cap a una societat més inclusiva. La presidenta de la Taula d’entitats del Tercer Sector Social de Catalunya, Francina Alsina, participarà en una de les taules de debat ‘Necessitats socials de la ciutadania i estat de la transformació digital’.
També es presentaran els avenços de l’Agència d’Atenció Integrada Social i Sanitària.
L’acte, que se celebrarà el pròxim 25 d’abril al Paranimf de la Universitat de Vic – Universitat Central de Catalunya entre les 9 i les 17h, es podrà seguir de forma presencial o en línia.
Les places són limitades. Inscriu-t’hi!

Webinar sobre comunicació interpersonal i estils relacionals
2024-04-25 18:00 - 19:30 | Virtual
La iniciativa Proyectos de Impacto Social (PDIS) organitza un webinar gratuït sobre comunicació interpersonal i estils relacionals, que se celebrarà el 25 d’abril a les 18h. El curs en línia vol impulsar la millora de les estratègies de comunicació en projectes d’impacte social. Així, durant la sessió es compartiran recursos per promoure la comunicació efectiva en els equips i amb l’entorn, potenciar les habilitats de lideratge i millorar la gestió de conflictes. També es farà una aproximació al model Bridge, que descriu 4 estils relacionals i fiacilita pautes clares i específiques per comunicar-se.
Més informació i inscripcions en aquest enllaç.

Aplicació de la IA per detectar i prevenir la pobresa energètica
2024-05-14 | Caixa d’Enginyers – Barcelona – Via Laietana, Via Laietana, 39, Ciutat Vella, Barcelona, Barcelona, 08003
L’objectiu de la jornada, que tindrà lloc el proper dimarts 14 de maig a les 17.30 h en format híbrid (presencial a Via Laietana, 39 de Barcelona i online), és conèixer experiències en curs i intercanviar idees a l’entorn de l’aplicació de la Intel·ligència Artificial als reptes de la pobresa energètica derivats de la crisi energètica i el canvi climàtic.
Després d’un contextualització des de l’àmbit social, energètic, tecnològic i des de l’enginyeria, es parlarà sobre el projecte Climate Ready Barcelona (CR- BCN) i les eines digitals que vol desenvolupar per a donar suport a la ciutadania i a les administracions en l’adaptació i la mitigació dels efectes, en la ciutadania més desafavorida, del canvi climàtic i la crisi energètica associada.
L’acte es conclourà amb la participació de Sònia Fuertes, comissionada d’Acció Social de l’Ajuntament de Barcelona i Carles Campuzano, conseller de Drets Socials de la Generalitat de Catalunya.
En acabar s’oferirà un espai de networking per a l’intercanvi d’idees i experiències amb els ponents i representants polítics per generar sinergies i promoure la col·laboració perquè els i les professionals de l’enginyeria puguin aplicar els seus coneixements tècnics de manera socialment responsable, davant del canvi climàtic i la crisi energètica derivada.

Barcelona Cybersecurity Congress.
2024-05-21 - 2024-05-23 | Recinte Gran Via de Fira de Barcelona, Av. Joan Carles I, 64, L'Hospitalet de Llobregat, Barcelona, Barcelona, 08908
El Barcelona Cybersecurity Congress (BCC), que se celebrarà del 21 al 23 de maig al Recinte Gragitalitzaciogn Via de Fira de Barcelona, donarà a conèixer tot tipus de solucions per construir un món digital més segur.
L’esdeveniment, organitzat per Fira de Barcelona en col·laboració amb l’Agència de Ciberseguretat de Catalunya, inclourà una zona d’exposició i comptarà amb més de 60 persones ponents que reflexionaran sobre el futur de la ciberseguretat i donaran a conèixer les tendències mundials i les noves regulacions en relació amb aquesta matèria.
Més informació.
